b'\n_START_ARTICLE_\nViljem Urbas\n_START_SECTION_\n\xc5\xbdivljenje in delo\n_START_PARAGRAPH_\nLjudsko \xc5\xa1olo in gimnazijo je obiskoval v Ljubljani, kjer je 1851 maturiral. Kaj in kje je \xc5\xa1tudiral ni znano, v letih 1853\xe2\x80\x931856 je bil v licejski knji\xc5\xbenici naslednik J. Kosma\xc4\x8da, bil na lastno pro\xc5\xa1njo razre\xc5\xa1en, od 1857 je u\xc4\x8dil na Mahrovi trgovski \xc5\xa1oli, 1867 je bil uradno potrjen za profesorja v Gorici kjer je pou\xc4\x8deval nem\xc5\xa1\xc4\x8dino, franco\xc5\xa1\xc4\x8dino in sloven\xc5\xa1\xc4\x8dino (1868-1871), nato je u\xc4\x8dil na vi\xc5\xa1ji realki v Trstu nem\xc5\xa1\xc4\x8dino, zemljepis, zgodovino, matematiko, v\xc4\x8dasih tudi sloven\xc5\xa1\xc4\x8dino (1872\xe2\x80\x931897). V letih 1873 do 1892 je bil \xc4\x8dlan Deutsch. u. \xc3\x96sterr. AlpenVereina v Trstu (imel 10 predavanj); 1875\xe2\x80\x931883 je bil zunanji \xc4\x8dlan odbora Slovenske matice in odseka za knjige, 1877 imenovan za za\xc4\x8dasnega okrajnega \xc5\xa1olskega nadzornika za koprski in pore\xc5\xa1ki okraj. Po upokojitvi leta 1897 se je preselil v Gradec in tu pou\xc4\x8deval na privatni gimnaziji v glavnem iste predmete kot v Trstu._NEWLINE_Urbas je pisal \xc4\x8dlanke 50 let, doslej znanih pa je 21 bibliografskih enot. Ne glede na njihovo veliko raznovrstnost z dana\xc5\xa1njega vidika (jezikovna metodika, folkloristika, primerjalna knji\xc5\xbeevnost, etnologija, geografija, kulturna zgodovina) je njegovo pisanje v vseh prispevkih strokovno resno in odgovorno, s suverenim poznavanjem predmeta in literature o njem, ki jo je vedno kriti\xc4\x8dno upo\xc5\xa1teval. Njegovi nem\xc5\xa1ko pisani prispevki ka\xc5\xbeejo, da je za Slovence deloval predvsem strokovno (prou\xc4\x8deval je tudi socialno kulturo pri Slovencih), ni pa doslej nikakr\xc5\xa1nih podatkov, da bi tudi dru\xc5\xbebeno\xe2\x80\x93politi\xc4\x8dno aktiven. Prav njegovi etnolo\xc5\xa1ki prispevki so najpomembnej\xc5\xa1i in ka\xc5\xbeejo, da se je realisti\xc4\x8dna smer slovenske etnolo\xc5\xa1ke misli za\xc4\x8dela z Urbasom \xc5\xbee 25 let pred M. Murkom.'